
RADVILIŠKIO RAJONO SAVIVALDYBĖS TARYBA

SPRENDIMAS
DĖL SUTIKIMO PERIMTI VALSTYBĖS TURTĄ VALDYTI NUOSAVYBĖS TEISE IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE RADVILIŠKIO RAJONO SAVIVALDYBĖS VIEŠAJAI BIBLIOTEKAI


2025 m.                            d. Nr. T-
Radviliškis 

Vadovaudamasi Lietuvos Respublikos vietos savivaldos įstatymo 6 straipsnio 13 ir 24 punktais, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1 ir 2 dalimis ir 20 straipsnio 1 dalies 4 punktu, atsižvelgdama į Lietuvos nacionalinės Martyno Mažvydo bibliotekos 2025 m. sausio 28 d. raštą Nr. SD-25-86 „Dėl sutikimo perimti valstybės turtą“ ir vasario 25 d. raštą Nr. SD-25-174 „Aiškinamasis raštas dėl sutikimo perimti valstybės turtą“, Radviliškio rajono savivaldybės taryba nusprendžia:
.	Sutikti perimti Radviliškio rajono savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausantį, šiuo metu Lietuvos nacionalinės Martyno Mažvydo bibliotekos patikėjimo teise valdomą trumpalaikį materialųjį turtą: 
Turto pavadinimas	Kiekis vienetais	Vieneto įsigijimo vertė eurais	Bendra įsigijimo vertė eurais
Stacionarus kompiuteris DELL OptiPplex All-in-One 7420 23" (ALL-IN-ONE)	5	745,36	3 726,80


.	Perimtą turtą naudoti Radviliškio rajono savivaldybės viešosios bibliotekos veiklai, plėtojant viešosios interneto prieigos paslaugų teikimą.
.	Perduoti šio sprendimo 1 punkte nurodytą ir Savivaldybės nuosavybėn perimtą turtą Radviliškio rajono savivaldybės viešajai bibliotekai valdyti, naudoti ir disponuoti juo patikėjimo teise.
.	Įgalioti Radviliškio rajono savivaldybės administracijos direktorių Radviliškio rajono savivaldybės vardu pasirašyti:
. sprendimo 1 punkte nurodyto Radviliškio rajono savivaldybės nuosavybėn perimamo turto perdavimo ir priėmimo aktą;
. Savivaldybės nuosavybėn perimto, šio sprendimo 1 punkte nurodyto turto perdavimo ir priėmimo aktą su Radviliškio rajono savivaldybės viešąja biblioteka. 
.	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras								   

AIŠKINAMASIS RAŠTAS

2025-03-04
Radviliškio

. Projekto rengimą paskatinusios priežastys, parengto sprendimo projekto tikslai ir uždaviniai.
Sprendimo projekto tikslas – perimti nuosavybės teise valdyti valstybės turtą (kompiuterinę įrangą), kurį Lietuvos nacionalinė Martyno Mažvydo biblioteka įsigijo įgyvendindama Lietuvos Respublikos kultūros ministerijos investicijų projektą „Bibliotekų kompiuterizavimas“. Projekto tikslas – plėtoti ir atnaujinti viešos prieigos kompiuterių infrastruktūrą viešosiose bibliotekose, sudarant sąlygas joms dalyvauti gyventojų skaitmeninių kompetencijų ugdymo ir vietos skaitmeninio turinio kūrimo bei kitose skaitmeninės informacijos iniciatyvose, teikti geros kokybės paslaugas bibliotekų vartotojams. Projekte nurodyti kompiuteriai taip pat skirti atnaujinti viešai prieigai, vartotojų mokymams ir el. paslaugų teikimui skirtus kompiuterius, kurie buvo pirkti 2012 metais projekto „Bibliotekos pažangai“ metu.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
Vadovaujantis LR Valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, Savivaldybė turtą įgyja savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus. Vadovaujantis šio įstatymo 8 ir 12 straipsnių nuostatomis, savivaldybių tarybos įgyvendina savivaldybės turto savininko funkcijas, savivaldybės įstaigos joms perduotą savivaldybės turtą valdo, naudoja ir juo disponuoja patikėjimo teise. 
Savivaldybės taryba, vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, priima sprendimus dėl disponavimo savivaldybei nuosavybės teise priklausančiu turtu. Vadovaujantis šio įstatymo 6 straipsnio 13 ir 24 punktais, gyventojų bendrosios kultūros ugdymas ir etnokultūros puoselėjimas (savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra), informacinės visuomenės plėtros įgyvendinimas yra savarankiškosioms savivaldybių funkcijos.
Ruošiamam Lietuvos Respublikos Vyriausybės nutarimo projektui dėl valstybės turto perdavimo savivaldybei nuosavybės teise reikalingas Savivaldybės tarybos sutikimas.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Perėmus projekte nurodytą turtą Savivaldybės nuosavybėn ir perdavus jį Radviliškio rajono savivaldybės viešajai bibliotekai, turtas bus naudojamas viešosios interneto prieigos paslaugų teikimo plėtojimui. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą:
Priėmus sprendimą galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės. 
. Sprendimo projekto rengimo metu gauti specialistų vertinimai ir išvados. 
Sprendimo projektas suderintas su savivaldybės juristu, kalbininku, administracijos direktore.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 
. Pridedami dokumentai. 
Pridedamų dokumentų nėra. 



Investicijų ir turto valdymo skyriaus vyriausioji specialistė			        Diana Skaburskienė
